NETFLIXOVA SERIJA
Kad smo prestali vjerovati da naša vlada može činiti velika djela?
Ovo je mali korak za čovjeka.
Na Mjesec smo otišli ponajprije zato
što smo se natjecali sa Sovjetima u hladnom ratu.
A veliki odjeb za komunjarske gadove!
Svejedno, bilo je to jedno od najvećih tehnoloških postignuća
u povijesti čovječanstva.
Kad sam bio dijete, obožavao sam NASA-u.
Stvarala je budućnost pred našim očima.
Doduše, danas…
Nitko ne doživljava vladu kao inkubator inovacija,
nego kao mjesto na kojem ideje umiru
nakon što ispune obrazac F30, zahtjev za gašenje ideje.
Odbijeno.
Danas zato obožavamo ovu ekipu.
Tehnološka industrija.
Donijeli smo vam revolucionarne inovacije. Na primjer, iPhone,
Google karte i kutijicu koja govori i špijunira vas.
Na internetu tražimo kutijicu koja govori
-i špijunira… -Ne sada, prestani.
Zahvaljujući nama, svijet je povezaniji,
djelotvorniji i skuplji,
a sve to smo postigli sami.
Tu nam priču pričaju, no je li istinita?
Ako smo nešto dosad naučili u ovoj emisiji,
nitko ništa ne radi sam. Serija nosi moje ime,
ali jutros me odjenuo cijeli tim ljudi.
Hvala, Bree. I ja sam vidio dlačice.
Je li naša vlada doista odustala od inovacija
i kotač napretka prepustila ovima?
Ili ipak negdje u pozadini crta našu budućnost?
BUDUĆNOST
Kad ste se posljednji put zaista izgubili?
Ja 2006. godine, kad sam nastupao kao stand-up komičar.
Doslovce bih ispisao upute s MapQuesta
i vjerno ih pratio do mjesta na kojem nastupam.
Kad bih pogrešno skrenuo, nastupio bih bilo gdje.
Još i danas čujem dobacivanja lemura u zoološkom vrtu u Bronxu.
Ali u posljednjih deset godina nijednom se nisam izgubio
zahvaljujući najvećoj inovaciji u navigacijskoj tehnologiji
u povijesti čovječanstva, GPS-u.
Tako je, jebeš kompas!
Hej!
Moderniziraj se, mali!
Razmislite o tome.
Svaki uređaj s prijemnikom za globalni položajni sustav
može vam pokazati gdje ste s pogreškom od najviše metra,
koliko brzo se krećete uz minimalno odstupanje
i točno vrijeme bilo gdje na Zemlji s nevjerojatnom preciznošću.
Ali znate li što me oduševljava?
GPS nije osmislio ni Bill Gates ni Steve Jobs ni Ask Jeeves.
Izumila ga je, razvila i još i danas njime upravlja,
vlada Sjedinjenih Američkih Država.
Ali zašto bi vlada izumila nešto poput GPS-a?
Razlog je bio hladni rat.
HLADNI RAT
G. 1957. dvoje vladinih znanstvenika prisluškivalo je signal
sovjetskog satelita Sputnjika i došlo do nevjerojatna otkrića.
Prokletstvo! Sovjeti su prvi poletjeli u svemir
i ispunili ga prljavim komunističkim signalima.
Ali izmjerimo li promjene frekvencije tih signala,
možemo odrediti gdje je Sputnjik i kako brzo putuje.
Odnosno, lansiramo li svoje satelite,
pomoću njihovih signala možemo izračunati naš položaj na Zemlji.
Onda će naša vojska biti u prednosti.
Vaši signali označit će vašu propast, druže Hruščov.
Hrabri inženjeri u Ministarstvu obrane
sljedećih pedeset godina razvijali su i dorađivali signal GPS-a,
smanjivali prijamnike i lansirali satelite.
Cilj? Neobuzdana vojna moć.
GPS je označio velik napredak u ratovanju.
Promijenio je sve, od izviđanja
preko traženja i spašavanja do navođenja projektila.
Sve što je potrebno za uništenje komunjara.
Ali 2000. godine
vlada je odobrila upotrebu GPS-a u civilne svrhe.
Danas 24 junačka vladina satelita
neumorno kruže oko Zemlje i tvore svjetsku mrežu
kojom se svaki uređaj s GPS prijamnikom može besplatno služiti.
To je globalni javni servis
plaćen novcem od poreza za koji ste vi krvavo radili.
Nije li Amerika sjajna?
Da, jesmo.
GPS je doveo do gospodarske eksplozije u privatnom sektoru.
Mi vizionari, ili ipak lučonoše,
ili ipak vizionari
u tehnološkoj industriji majušne smo GPS prijamnike
ugurali takoreći u sve što postoji.
Točno. Sada i vaš pas ima GPS, zahvaljujući nama.
Tom smo tehnologijom promijenili svijet na bezbroj načina.
Google je GPS-om promijenio navigaciju.
Uber ga je iskoristio kako bi izgurao taksiste sa scene,
a Tinder kako bi vam pokvario sklapanje poznanstava.
Od 80-ih godina
GPS je donio više od 1,4 bilijuna dolara
američkim tvrtkama.
Nije li to nevjerojatno?
Neke od najvrednijih tvrtki u Americi
stasale su na leđima vladina servisa
čiji smo razvoj platili mi, narod.
Možda ipak ne bi trebale izbjegavati plaćanje poreza.
Samo da znate,
privatni otok ide u moj poslovni trošak, dobro?
Ondje privezujem jahtu. Poslovnu jahtu.
Kako god gledali na to,
GPS je društvu donio toliko toga.
Na održavanje tog sjajnog servisa koji nam je promijenio život
Ministarstvo obrane troši samo dvije desetine postotka
godišnjeg proračuna.
I unatoč niskoj cijeni
GPS je sada utkan u naše društvo.
U elektroopskrbi se koristi za dovod struje u kućanstva.
Burze ga koriste za vremenski osjetljive financijske transakcije,
a bazne stanice za usmjeravanje poziva.
A to znači da manji kvar
ne bi samo mene vratio na papirnate karte,
nego bi teško poremetio cijelo društvo.
Tko vodi računa o tome da taj neophodni sustav radi?
-Hej, Adame. -Bok.
Satnica Rudico. Dobro došao u Zrakoplovnu bazu Schriever.
-Najprije osiguranje pa obilazak. -Odlično.
Zovu nas Drugom eskadrilom za svemirske operacije.
Mnogi ne znaju da našom mrežom GPS satelita
upravljamo s dva mjesta.
Vidjet ćemo sjedište GPS-a.
Da, pokazat ću vam odakle i kako zapovijedamo tim satelitima.
-Odlično! -Da.
Iznenađuje me koliko ovo mjesto
podsjeća na običnu poslovnu zgradu, osim što ovdje
ne smijem zalutati, jer bi me mogli ubiti.
Čekaj da dođemo u operativu.
-Dobro. -Da.
Ovo su vrlo ozbiljna vrata.
Iza njih nalazi se mali operativni centar
iz kojeg pružamo usluge za šest milijardi ljudi.
Ne vjerujem da ćemo to vidjeti.
-Odlično. -Dođi, Adame.
Dobro došao u Operativni centar GPS-a. Ovo je glavna kontrolna stanica
iz koje upravljamo svim GPS satelitima.
Cijelom mrežom satelita upravljate iz ove prostorije.
-Da. -I to radi deset ljudi.
Deset ljudi osigurava uslugu svima širom svijeta.
Ljudi se iznenade kad to čuju.
-Da. -Tri, sedam, sedam.
Aktivan sada, postavi sedmicu, A SS01…
-SPDOBC, dva izbaci. -To je naredba.
Nema prozora i ostalog, primljeno.
Odavde šaljete poruke satelitu,
provjeravate ga, prilagođavate njegov rad
i sve usklađujete.
Da. Ovo nam daje zapovjedne ovlasti nad satelitom.
U ovom trenutku imaš zapovjedne ovlasti?
Da, dok naredba prolazi.
Smijem li ti postaviti osobno pitanje?
-Da. -Koliko imaš godina?
-Dvadeset. -Dobro.
Ja sam s dvadeset godina bio obični idiot.
Nisam mogao ovo raditi. Je li pritisak velik?
Pa, navikao sam se. Ali ako razmislim o tome, jest.
Jedan od najstarijih satelita sada ima oko 23 ili 24 godine.
Mlađi si od nekih satelita kojima upravljaš?
Da.
Nevjerojatno. Što ćemo dalje?
Već smo poslali testnu naredbu,
ali vi biste mogli…
-Dobro. -Unijeti redak.
-Upišite ovo. -Dobro.
Prije nego što je upišeš,
znaj da GPS svake godine donosi 68,7 milijardi dolara u BDP.
-Nemoj nešto zeznuti. -Dobro.
Mogao bih zbuniti mnoge koji putuju na posao.
-Je li to O ili D? -To je O.
-Znam, pogriješio sam. -Dodirni prstom.
Uključena su velika slova!
Pritisnuo sam shift pa su bila mala.
Sve je u redu, dečki.
Reci ako je pritisak prevelik.
U redu… Tu je razmak.
-Razmak? -Dobro.
-Nema razmaka, samo podcrta. -Nema razmaka?
Vi ste krivi, izgledalo je kao razmak.
-Je li to D ili O? -To je O.
Dakle, kad pritisnem enter,
naredba se šalje zemaljskoj postaji
i ona je šalje satelitu?
-Točno. -Tako je.
I satelit napravi bip-bip i pošalje nešto ovamo.
Ali najprije ti moraju odobriti naredbu.
Da, on odobrava sve što ja pošaljem.
Dobro. Možemo li poslati?
Da.
-Napokon! Hajdemo. -I…
Da, samo pritisni enter.
Prikazat će se u porukama…
-Šalje se. I… -Šalje se…
Prijenos naredbe izvršen!
-I eto. -Naredba je primljena.
-Eto. -Uspio sam!
Sada si upravljao GPS satelitom.
Hvala!
-Sad mi podilazite. -Trebalo ti je samo…
Pet minuta dulje nego inače.
Hvala ti, Kenny.
-Molim. -Nevjerojatno.
Ipak, poradi na rukopisu.
Tako će svima biti lakše. Hvala.
Želim ti predstaviti pukovnika Holstona, zapovjednika jedinice Space Delta 8.
Ajme! Drago mi je.
-Vi ste zapovjednik. -Da.
Zvuči li vama čudno
što američka vojska upravlja uslugom za civile?
Ne bi me iznenadilo da njome upravlja vlada,
ili recimo NASA, NOAA ili neka treća agencija.
Zašto vojska upravlja GPS-om?
Imate pravo. Počeli smo razvijati GPS
jer smo htjeli omogućiti određivanje položaja na ratištu.
Pored toga što je GPS vrlo koristan vladi i vojsci,
-ima i široku civilnu primjenu. -Da.
Dakle, cijeli svijet ima koristi od ovih deset operatera
koji vode ovu misiju na dnevnoj bazi.
To je dodatna vrijednost za cijeli svijet.
Brojne tehnološke tvrtke koriste se vašim signalom
kako bi zaradile i mijenjale svijet u kojem živimo.
Često preuzimaju zasluge.
Na primjer, Uber kaže
da je promijenio način prijevoza.
Ide li vam to kad na živce? Iskreno.
Poželite li kad reći:
„Ne, mi smo izmislili GPS, a to nitko ne zna.”
Mi surađujemo s industrijom
u svim vladinim resorima kako bismo isporučili signal.
Mora postojati jedan tim koji osigurava tu mogućnost
i doprinosi nastojanjima da pružimo ono najbolje što SAD može pružiti.
Lijep politički odgovor, ali molim vas.
Kad vidite onu točkicu na mobitelu,
pomislite li kad „ja to omogućujem”?
Nego što.
-Super! Hvala. -Hvala vama, Adame.
Iskreno, dok nismo počeli raditi ovu emisiju,
nisam znao da kad god na karti tražim WC pomoću GPS-a,
zapravo koristim vojne satelite.
A što je s ostalom tehnologijom?
Mobitelom? Laptopom?
Je li robotski usisavač pijun vojno-industrijskog sklopa?
Istražili smo, a odgovor je da,
i to zbog DARPA-e.
Možda niste čuli za DARPA-u,
ali svijet bi bez nje bio neprepoznatljiv.
Riječ je o tajnoj agenciji američke vlade
koja ulaže u inovativna istraživanja i pomiče granice buduće tehnologije.
Recimo da je to vladina verzija tvornice čokolade Willyja Wonke.
Ali kao u filmu, ima tamnu stranu.
Bok, ja sam Danny Darpa.
Ovuda, maleni.
Ja imam 38.
Opa, 38 mjeseci, veliki dečko.
Dođi sa mnom i pronaći ćeš
Svijet tehnološke inovacije
Gle što sve stvorismo, dijete!
Istraživanja koja DARPA financira donijela su nam lasere,
meteorološke satelite i grafička korisnička sučelja.
Sudjelovali smo i u inovaciji koja je donijela najveću promjenu
u posljednjem stoljeću.
Lonac Instant Pot? Ili obični lonac.
Sad će nastupiti.
Arpa darpa larpa di deta
Bez nas ne bi bilo interneta
Da, ono što je svima poznato kao internet
dolazi izravno iz DARPA-ina projekta pod nazivom „Arpanet“.
Bijaše to prva mreža koja je povezala različite vrste računala
na velikim udaljenostima
i stalno je rasla dok nije narasla do svjetski rasprostranjene,
revolucionarne supermatrice bez koje ne biste mogli ovo gledati.
Čak smo osigurali i početna sredstva za neke od vaših omiljenih proizvoda.
Tvrtka koja proizvodi Roombu ne bi postojala bez Tatice Darpe.
A Apple? Ljudi misle da je Apple izmislio Siri.
Pogrešno!
Siri, tko je tvoj pravi otac?
Oprostite, nisam razumjela.
Zar se stidiš svojih korijena?
Oprosti, tatice.
Razvili su me u laboratoriju SRI koji financira DARPA,
licencirana sam privatnoj tvrtki i 2010. godine prodana Appleu.
Vidite, mi u vladi
možemo potaknuti inovacije koje privatni sektor ne može.
Ti kukavički kapitalisti moraju misliti samo na kratkoročnu dobit
da dioničari budu sretni.
Ali mi u DARPA-i nismo opterećeni takvim sitnim brigama.
Možemo si priuštiti velike rizike ulaganja u neobične ideje
koje se možda neće razviti desetljećima.
Razvoj GPS-a trajao je pola stoljeća.
Baš me zanima kako bi to izvele mušice iz Silikonske doline.
Ma, dobro je.
Mi zapravo volimo korporativna partnerstva.
Ipak, bilo bi lijepo čuti pokoju zahvalu.
Danas nastavljamo s istraživanjem
tehničkih dometa budućnosti, npr. autonomnih vozila,
sučelja mozak-računalo, pa čak i kukaca na daljinsko upravljanje.
Ajoj! Tu još ima problema.
Nastavljamo s obilaskom.
Nije li to sjajno?
Ali trebate znati još nešto o DARPA-i.
DARPA znači Agencija za istraživanja naprednih tehnologija za vojnu upotrebu,
dakle, za vojnu obranu.
Sva ta supertehnologija samo je nuspojava stvarne DARPA-ine misije,
a to je izgradnja i održavanje američke vojne nadmoći.
Sva tehnika koju možete progutati
Dolazi iz naše želje za vojnom moći
Baš kao slijetanje na Mjesec, GPS i Rocky 4,
DARPA je nastala zbog hladnog rata.
Naša se vlada natjecala sa Sovjetskim Savezom
pa je upumpala goleme resurse
u razvoj nove vojne i oružane tehnologije.
N-16 za pobjedu u ratovima i
DARPA je izumila otrov Agent Orange
Točno. DARPA je izmislila Agent Orange,
kemijski defolijant koji je naša vojska primijenila u Vijetnamu,
a uzrokovao je rak, urođene mane
i smrt čak 400 000 Vijetnamaca.
Američki vojnici koji su mu bili izloženi
poslije su dobili leukemiju i Hodgkinovu bolest.
Već treća generacija djece
rađa se s urođenim manama
zbog izloženosti otrovu Agent Orange.
Ista vladina agencija koja nam je dala internet
stoji iza toga.
Dođi sa mnom i bit ćeš
U svijetu ratnih razaranja
Znate li što me uvijek najviše čudi u novim tehnologijama?
Nikad ne znate točno kako će promijeniti svijet.
Kad su iz Ministarstva obrane lansirali GPS satelite,
nisu znali da ćemo ih jednog dana upotrebljavati za dostavu burritosa.
To je Pandorina kutija,
a dronovi su najbolji primjer.
Dronovi su jedna od najkorisnijih spravica desetljeća.
Milijuni ljudi sada imaju pristup nebu.
Upotrebljavaju ih stočari, spasilački timovi, hobisti
i profesionalni snimatelji, ali ljudi se ipak boje dronova.
Iako su nam omogućili prekrasne snimke vjenčanja,
ne snimaju oni samo takvu vrstu snimki.
GoPro kamere s krilcima koje kupujete u trgovini
zapravo su nastale na naprednim inženjerskim izumima
koje su omogućili DARPA i naša vlada
dok su razvijale drugu inovativnu vojnu tehnologiju…
Borbeni dron.
Dronovima Predator i Reaper iz baza mogu upravljati piloti
udaljeni tisućama kilometara
i uživo pratiti ono što dron vidi u realnom vremenu.
Lako je shvatiti zašto je to korisno.
Ne moramo riskirati život američkog pilota
i fizički ga slati u bitku.
Radije bih da netko zapuca na robotski avion
nego na susjedova sina.
UPOZORENJE NA VISINU
DRON IZGUBLJEN
Bolje on nego vi.
No postoje li neželjene posljedice takva izuma?
Kad ne morate riskirati američki život u zračnom napadu,
naređujete li onda više takvih napada?
Kad imamo tehnologije koje pomažu da ubijamo lakše,
znači li to da ubijamo češće?
Nažalost, dosad je odgovor bio potvrdan.
U posljednjih 20 godina naša je flota dronova od njih 50
narasla na gotovo 11 000.
Za vrijeme predsjednika Obame broj napada dronom povećao se 10 puta.
Tijekom rata protiv terorizma, naša vlada
upotrebljavala ih je čak i za praćenje i atentate
u državama u kojima nismo bili službeno u ratu.
Ured za istraživačko novinarstvo izvijestio je
da je između 2010. i 2020. godine
u 14 000 napada američkim dronovima u tajnim akcijama
ubijeno čak i do 2200 civila.
U napadima koji vjerojatno ne bi bili naređeni
da nisu izumljeni dronovi.
DARPA sada radi na autonomnom oružju,
avionima s umjetnom inteligencijom koji pobjeđuju čovjeka u simulaciji
i robotima koji se mogu kretati bojištem bez ljudske intervencije.
Na pola smo puta do Terminatora
ili smo već došli do WALL-E-ja,
koji je ljepši, ali svejedno, to je strašno.
Kakvu nam budućnost gradi takva tehnologija?
Da bismo saznali, htjeli smo se i sami uvjeriti,
ali DARPA nam je u zadnji trenutak otkazala
rekavši da je cijeli program odjednom postao tajan.
Zbogom, gospodine.
Ali bilo bi zanimljivo!
Zbogom, rekao sam!
Nisam bio siguran kako to protumačiti.
Nevjerojatne inovacije naše vlade
promijenile su moj život nabolje,
ali okrznule su ili uništile živote mnogo drugih ljudi.
Je li moralo tako biti?
Jesmo li morali izmisliti Agent Orange samo da bismo mogli igrati Pokémon GO?
Jesu li najveći izumi naše vlade
morali nastati zbog vojnih potreba?
Novcem poreznih obveznika poslali smo GPS satelite u nebo
i ljude na Mjesec.
Čak je i tvrtka Tesla na početku pozajmila pola milijarde naših dolara.
Što? Ne! Sâm sam se uzdigao, kunem se.
Ovo uopće nije za mene.
Milijarderi u dolčevitama ne odlučuju što budućnost nosi.
Mi odlučujemo, svi zajedno.
Kad biste zamislili idealnu budućnost za sebe,
i za našu naciju,
kako bi izgledala?
Bi li bila puna većeg, moćnijeg oružja i robotskih vojnika?
Umri, robotska gamadi!
Ili bismo neizmjernu vladinu moć za stvaranje inovacija
usmjerili u rješavanje najtežih izazova, primjerice klimatskih promjena, gladi ili…
BOLESTI
TEMELJENO NA KNJIZI THE FIFTH RISK MICHAELA LEWISA
Prijevod titlova: Marija Cvetković